OpenLLM-France/wikimedia huggingface dataset:
# Askar ibaia

Tolkienen legendarium ospetsuan, Askar ibaia Gelion ibaiak Ossirianden dituen ibaiadarretatik iparralderenekoena da.

## Etimologia eta esanahia

Bere izenak "zazpikia", "grinatsua" esan nahi du.

## Fikziozko geografia

Ered Luin edo Mendi Urdinak deritzen mendietan jaiotzen da, Dolmed mendiaren hegoaldeko adarretan eta bere ura mendebalderantz isurtzen du Gelion ibaiarekin elkartzeko Sarn Athradeko ibitik milia batzuk hegoalderaxeago. Men-I-Naugrim edo Nanoen Bidea ibaiarekiko paraleloan doa honen jaiotzatik ibiraino.

## Historia

Sarn Athradeko guduaren ondoren, Berenek silmarila nauglamirrarekin batera sartu zuen ibaian, bertako uretan Nogrodeko nanoen odola garbitzeko; une horretatik aurrera ibaia Rathloriel (Urrezko ohantzea) deitua izan zen.

## Kanpo estekak

* Datuak: Q3357191
# Askapena (erakunde internazionalista)

    Artikulu hau erakunde internazionalistari buruzkoa da; beste esanahietarako, ikus «Askapena (argipena)».
Askapena euskal erakunde internazionalista da, 1987an Komite Internazionalistak taldearen zatiketatik sortutakoa, Euskal Herriko askapen sozial eta nazionalaren alde eta munduko inperialismoaren eta globalizazioaren aurka lan egiten duena, beti ere beste herri batzuetako antzeko prozesuekin elkartasunaz.
Brigadak antolatzen dituzte munduko beste bazter batzuetara hurbiltzeko, hala nola Palestina, Venezuela eta Mexikora. Euskal diasporari ere arreta berezia eskaintzen diote.
2010eko irailean Espainiako Poliziak erakundearen zazpi kide atxilotu zuten ETArekin lotu nahian, Gabi Basañez, Unai Vazquez, Itsaso Lekuona, Walter Wendelin, Ruben Sanchez, David Soto eta Haritz Ganboa hain zuzen ere. Argentina, Txile, Danimarka, Italia, Suitza, Mexiko, Venezuela eta Palestinatik, besteak beste, elkartasun mezuak helarazi zizkioten Askapenari operazio haren ondoren.
Azken urtean MLNV mugimendutik urruntzen hasi da. Urruntzerik aipagarrienetariko bat 2018. urtean burutu zen. Askapenak, Bilboko Aste Nagusiaren atarian, eta erabaki banakotasun batetik, Bilboko Askapeña konpartsa internazionalistarekin harreman guztiak apurtzea erabaki zuen. Erabaki propio horrek 80. hamarkadatik zegoen elkarren arteko kolaborazioaren desagertzea ekarri zuen.

## Ikus, gainera

* Askapeña Bilboko konpartsa internazionalista

## Kanpo estekak

* (Gaztelaniaz)(Frantsesez)(Ingelesez)(Italieraz)Askapenaren webgunea
* Datuak: Q12254290
* Multimedia: Askapena (internationalist organization) / Q12254290
# Askapeneko Armada Sinbiotikoa

Askapeneko Armada Sinbiotikoa (ingelesez: Symbionese Liberation Army, SLA) Kalifornian 1973 inguruan sortutako gerrilla txiki bat izan zen. Ameriketako Estatu Batuetako leku guztietako borrokalariekin antolatutako super-egitura gisa definitzen ziren, nahiz eta azken finean San Frantziskoko Berkeleyko Unibertsitateko dozena bat ikasle besterik ez ziren. Ideologikoki marxismo-leninismoa bultzatzen zuten, eta ultraortodoxoak ziren.
Haren sinboloa 7 burudun kobra zen eta izenak sinbiosiaren ideiari erreferentzia egiten zion. Metrailadoreak, AK-47 fusilak eta, normalean, zianuro-burua zuten balak erabiltzen zituzten. Euren ideien artean sexu librea eta munduko osoko iraultza sozialista zeuden, Hirugarren Mundutik hasita, Baader Meinhof gerrillaren antzera. Gizartetik isolatutako taldea zen, eta FBIk erraz ikertu eta desegituratu zuen. Operazio horietako bat (maiatzaren 16a, Compton, Kalifornia) sarraskia izan zen, eta horrek ezker erradikalenaren eta ezkerreko unibertsitate-sektoreen protesta eragin zuen.
SLAren ekintzak Kaliforniako poliziaren aurkako atentatuetan eta lapurretetan oinarritzen ziren. Garrantzitsuenen artean, Hibernia Bankuaren lapurreta eta Markus Fosterren (Oaklandeko Eskolaniako zuzendaria) hilketa nabarmendu behar dira. William Randolph Hearsten ondorengoan zen Patty Hearsten bahiketa ere sonatua izan zen, euren taldera batu baitzen. 1974an jo zuen gorena taldeak, baina laster desegin zuten, kide gehienen heriotzarekin edo atxiloketarekin.

## Kide ezagunak
### Hasierako kideak

* Russell Little (Osi izengoitiarekin) Marcus Fosterri tiro egiteagatik atxilotua. Patty SLAren kide zen bitartean atxilotuta egon zen. 1975eko apirilean jaso zuen kartzela zigorra eta 1981ean askatu zuten. Hawaiin bizi da orain.
* Joseph Remiro (Bo), Russell Littlerekin batera atxilotua. 1975ean kartzelan sartu zuten, bizi osoko zigorra betetzeko, eta bertan dago oraindik ere.
* Donald DeFreeze (Marshal Cinque Mtume jenerala)
* Angela Atwood (Gelina jenerala)
* Patricia Soltysik, aka Mizmoon Solysik (Zoya)
* Camilla Hall (Gabi), Soltysiken bikotea bikotea.
* William (Willie) Wolfe (Cujo)
* Nancy Ling Perry (Fahizah)
* Emily Harris (Yolanda)
* William Harris (General Teko), Emilyren senarra, eta taldearen balizko burua.

### Patty Hearst sartu ondorengo kideak

* Patty Hearst (Tania)
* Wendy Yoshimura, Armada Iraultzailearen kide sortzailea Willie Brandtekin batera.
* Kathleen Soliah (Sara Jane Olson ere deitua)
* Jim Kilgore, Kathleen Soliah-ren mutil-laguna
* Steven Soliah, Kathleen Soliah-ren anaia
* Michael Bortin

## Erreferentziak

* ↑ «The Straight Dope: Who were the Symbionese, and were they ever liberated?» web.archive.org 2012-05-15 (Noiz kontsultatua: 2023-08-25).

## Kanpo estekak

* Askapeneko Armada Sinbiotikoa Internet Movie Databaseren webgunean (Ingelesez)
* AEBko gobernuaren txostena: Sybionese Liberation Army
* Datuak: Q1429446
* Multimedia: Symbionese Liberation Army / Q1429446
# Askari

    Artikulu hau otorduari buruzkoa da; beste esanahietarako, ikus «Askari (soldadua)».
Askaria, arratsaldekoa edo merienda (Heg.) arratsaldean bazkari eta afariaren artean egiten den otordu arina da. Gehienetan otartekoa izaten da, baina badaude beste zenbait janari; adibidez, ingelesek tea hartzeko ohitura dute.

## Askaria munduan

* Inglaterran arratsaldeko bostetan hartzen da, tea time (tearen ordua) izenarekin.
* Argentinan, askaria bostak aldera hartzen da. Normalean, matea, kafea, kakaoa esnearekin hartzen da, ogia, tostadak marmeladekin, esnezko ogia edo eztiaz lagundurik.
* Txilen askariari once deitzen diote, eta arratsaldeko seiak eta zortziak artean hartzen da, baina batzuetan bederatzi edo hamarrak aldera hartzen dute batzuk (nahiz eta ohitura hau ia galdua egon) eta hori izaten da eurentzat eguneko azken janaria.
* Espainian umeen artean oso janari arrunta da eta eskolatik irten eta gero hartzen da.

## Kanpo estekak

* Datuak: Q1113192
# Askapenaren teologia

Askapenaren Teologia izaera erlijioso, politiko eta soziala duen mugimendua da. Vatikanoko II. kontzilioaren garaian (1962-1965) abiatu zen eta Latinoamerikan landu dute bereziki, nagusiki jesuitek bultzaturik.
Funtsean, gizaki txiro eta baztertuen eta justizia sozialaren aldeko mugimendua da, eta boterekeria, materialismo eta matxismo moduko kontzeptuetatik askapena aldarrikatzen duena.
Hasieratik Eliza katolikoaren goiko hierarkiak aurkakotasuna erakutsi dio pentsaera korronte honi.

## Kronologia

* 1971an Gustavo Gutierrezek "Teología de la Liberación: Historia, Política y Salvación" aurkeztu zuen, mugimenduari hasiera emanez Indianako "University of Notre Dame"-n.
* 1976an Leonardo Boffek "Teologia do Cativeiro e da Libertação" lana kaleratu zuen.
* 1977an Sebastian Kappenek "Jesus and Freedom" liburua argitaratu zuen.
* 1980ko martxoaren 24an Oscar Romero erail zuten El Salvadorren mezatan zegoen bitartean.
* 1984an eta 1989an Vatikanok mugimendua gaitzetsi zuen.
* 1989ko azaroaren 16an sei jesuita, mugimenduzaleak, erail zituzten San Salvadorren, tartean Ignacio Ellacuria eta Ignacio Martin-Baro.
* 1999an Samuel Ruiz Chiapasko bere apezpikutzatik kendu zuten.

## Bultzatzaile ezagunak

* Helder Camara (1909-1990): Apezpiku brasildarra (Recife).
* Leonidas Proaño (1910-1988): Ekuadortar apezpikua.
* Oscar Romero (1917-1980): San Salvadorreko apezpikua.
* Sebastian Kappen (1924-1993): Teologo indiarra.
* Samuel Ruiz (1924-2011): Mexikoko apezpikua (San Cristobal de las Casas).
* Ernesto Cardenal (1925-2020): Teologo eta poeta nikaraguarra.
* Pere Casaldaliga (1928-2020): Katalunian jaiotako apezpiku brasildarra (São Felix da Araguaia).
* Gustavo Gutierrez (1928-): Teologo peruarra.
* Hans Küng (1928-): Teologo suitzarra.
* Ignacio Ellakuria (1930-1989): Jesuita bizkaitarra, El Salvadoren eraildakoa.
* Jon Cortina (1934-2005): Jesuita bizkaitarra, El Salvadorreko nazionalitatea hartutakoa.
* Xabier Gorostiaga (1935-2003)ː Jesuita bizkaitarra
* Jon Sobrino (1938-): Jesuita bizkaitarra.
* Leonardo Boff (1938-): Teologo brasildarra.
* Ignacio Martin-Baro (1942-1989): Jesuita espainiarra, El Salvadoren eraildakoa.

## Ikus, gainera

* Teologia

## Kanpo estekak

* "Memoria y profecía" Askapenaren Teologiaren webgunea (Gaztelaniaz)
* Limako "Bartolomé de las Casas" Institutuaren webgunea (Gaztelaniaz)(Ingelesez)
* Datuak: Q206898
* Multimedia: Liberation theology / Q206898
# Askapenerako Herri Armada

Askapenerako Herri Armada (txinera tradizionalez: 中國人民解放軍; txinera sinplifikatuz: 中国人民解放军; pinyinez: Zhōnggúo Rénmín Jiěfàng Jūn) Txinako Herri Errepublikako gudarostea da, gaur egun munduan den armadarik handiena. 1927ko abuztuaren 1ean sortu zuen Txinako Alderdi Komunistak, Kuomintangen aurka irabazi ondoren, Armada Gorria izenarekin; gaur egungo izena 1946an hartu zuen. Herri Errepublikaren izendatzetik aurrera, Gobernuaren esku baino areago Alderdiaren esku egon da.
Armadaren buruan Batzorde Militar Zentrala dago. Gaur egun honen Presidentea Hu Jintao da. Berez bi Batzorde Militar Zentral daude, bata Estatuaren esku eta bestea Alderdiaren esku, baina bietako kideak berdinak direnez, instituzio bakarra da. Defentsa Ministerioak ez du eskumenik armadaren gainean eta kanpo harreman militarrez baino ez da arduratzen.
Gaur egun Armadak 2,5 milioi soldadu ditu, munduko handiena delarik. Bere finantziaziorako militarrek aktibitate ekonomikoak egin ahal dituzte eta honek arazo handiak sortu ditu, batez ere ustelkeriari dagokionez.

## Ikus, gainera

* Txinako politika

## Kanpo estekak

* Datuak: Q200106
* Multimedia: Chinese People's Liberation Army / Q200106
# Askapeña

Askapeña :
| Sorrera: | 1991 |
| Txupinera: | Begoña Benedicto (2004) | Ane Ortiz Ballesteros (2017) |
| Egoitza: | Zabalbide, 9 (Solokoetxe) |
| Leloa: "peña, peña, peña... Askapeña!" | - |
| Kideak: | |
| Koloreak: | Berdea |
| Egoera: | Aktiboak |
| Webgunea: | |
Askapeña Bilboko konpartsa internazionalista da, eta Bilboko Konpartsen Federakundeko kidea da. Askapena elkarte internazionalistarekin harremana izan du historikoki, baina azken honen mahai nazionalak harremanak moztea erabaki zuen 2018ko udan.

## Ikus, gainera

* Bilboko Aste Nagusia
* Bilboko txupinera

## Kanpo estekak

* (Gaztelaniaz) Bilboko Konpartsen Federakundearen webgunean
* Datuak: Q12254289
# Batera (plataforma)

    Artikulu hau plataformari buruzkoa da; beste esanahietarako, ikus «Batera».
Batera Ipar Euskal Herriko plataforma da, 2002ko abenduaren 14an Baiona-Euskal Herriko Merkataritza Ganbaran sortu zena. Bateraren sortze eskutitza 110 elkarte, sindikatu eta mugimendu anitzek sinatu zuten. Eskutitzak lau aldarrikapen nagusi plazaratzen zituen:
* Euskararen koofizialtasuna Ipar Euskal Herrian.
* Euskal Departamendu baten eraketa.
* Laborantza Ganbera baten eraketa. Orain arte lortu den aldarrikapen bakarra da, 2005ean Euskal Herriko Laborantza Ganbera sortu baitzen.
* Ipar Euskal Herriarentzako unibertsitate bat.
2015eko urtarrilaren 9an, hiri elkargoa egituraketarako lehen urrats moduan bultzatuko zuela Baterak jakin zen. Ipar Euskal Herriarentzako lurralde elkargo bat aldarrikatzen jarraitu arren, baina Frantziako lurralde erreformaren testuinguruan prefetaren proposamena onartzea erabaki zuten eta mobilizazioak iragarri zituzten

## Erreferentziak

* ↑ https://web.archive.org/web/20140201171334/http://www.batera.info/presentation/
* ↑ https://web.archive.org/web/20140201171340/http://www.batera.info/la-charte/
* ↑ Hiri elkargoa egituraketarako lehen urrats gisa bultzatuko du Baterak. Berria 2015eko urtarrilaren 10a.

## Kanpo estekak

* (Frantsesez) Batera plataformaren gunea
* (Frantsesez) Bateraren 10. urteurrena ospatzeko bideoa
* Datuak: Q2891190
# Baterakuntza (kontabilitatea)

Kontabilitatean, baterakuntza merkataritza-sozietate multzo baten urteko kontu bateratuak osatzeko prozesua eta horren emaitza da, enpresa-taldearen finantza-egoeraren ikuspegi orokorra eta bateratua emateko asmoarekin. Baterakuntzaren problematika taldeko sozietateen arteko harremanekin du zerikusia; adibidez, sozietate horien arteko kredituak eta maileguak eta salerosketak integratu behar dira, urteko kontuetan bikoizketak izan ez daitezen. Bestalde, baterakuntza Administrazio Publikoak behartzen duen zeregina ere izaten da, besteak beste zerga-obligazioak behar bezala zehazteko.

## Kanpo estekak

* Datuak: Q3050847
# Batera Ikurrina

Batera Ikurrina Batera elkarteak euskal presoen alde Portugaleten antolaturiko bi estropada izan ziren.

## Palmaresa

| Urtea | Irabazlea | Bigarrena | Hirugarrena |
| 1998 | Donostia Arraun Lagunak | Portugalete | Zumaia |
| 1999 | Isuntza | Urdaibai | Donostia Arraun Lagunak |

## Kanpo estekak

* Datuak: Q12254860
# Bateragarritasun elektromagnetiko

Bateragarritasun elektromagnetikoa (BEM-a, ingelesezko EMC siglez ere ezaguna) ingeniaritza elektrikoaren adarra da, nahi gabeko energia elektromagnetikoa sortzea, hedatzea eta hartzea ekiditea helburu duena. Energia honek interferentzia elektromagnetikoak (EMIak direlakoa) edo kalteak eragin baititzake gailu elektronikoetan.

## Akoplamendu mekanismoak

Beheko eskemak zarataren iturria (igorlea), akoplamendu-modu ezberdinak eta biktima (hartzailea) erakusten ditu. Gehienetan, iturria eta biktima gailu elektronikoak izan ohi dira. Hala ere, zarata naturako fenomeno bat sortua izan daiteke, hala nola: tximistak, deskarga elektrostatikoak edota unibertsoaren jatorriko Big Bang eztanda, besteak beste.

### Eroapenezko akoplamendua

Eroapenezko akoplamendua zarata-iturriaren eta zarata-biktimaren artean zuzeneko kontaktu elektrikoa dagoenean gertatzen da.
Eroandako zarata agertzen den ezaugarrien arabera sailka daiteke:
* Modu komuneko edo inpedantzia komuneko akoplamendua: zarata fasean (norabide berarekin) agertzen da bi eroale elektrikotan.
* Modu diferentzialeko akopalamendua: zarata desfasatuta (norabide ezberdinarekin) agertzen da bi eroaletan.

### Akoplamendu induktiboa

Akoplamendu induktiboa zarata-iturria eta hartzailea bata bestetik gertu (normalean uhin-luzera bat baino hurbilagoko distantziara) daudenean gertatzen da. Bi mota bereizten dira:
* Indukzio elektrikoz gertatzen bada: akoplamendu kapazitiboa deritzo.
* Indukzio magnetikoz gertatzen bada: akoplamendu magnetikoa deritzo.

#### Akoplamendu kapazitiboa

Akoplamendu kapazitiboa bi eroaleren artean, uhin-luzera bat baino hurbilagoko distantziara, normalean eremu elektriko aldakor bat dagoenean gertatzen da. Eremu horrek hartzailearen eroalean potentzial-diferentziaren aldaketa induzitzen du.

#### Akoplamendu magnetikoa

Akoplamendu magnetikoa edo akoplamendu induktiboa bi eroale paraleloren artean, normalean uhin-luzera bat baino hurbilagoko distantziara, eremu magnetiko aldakor bat dagoenean gertatzen da. Eremu horrek hartzailearen eroalean potentzial-diferentziaren aldaketa induzitzen du.

### Erradiazio bidezko akoplamendua

Erradiazio bidezko akoplamendua edo akoplamendu elektromagnetikoa iturria eta biktima bata bestetik urrun daudenean gertatzen da, normalean uhin-luzera bat baino urrunagoko distantziara. Iturriak eta biktimak irrati-antenen antzera jokatzen dute: iturriak espazioan zehar hedatzen den uhin elektromagnetikoa igortzen edo irradatzen du eta biktimak uhin hori hartzen du.

## Kanpo estekak

* Datuak: Q747288
* Multimedia: Electromagnetic compatibility / Q747288
# Baterako Zerrenda

Baterako Zerrenda (arabieraz: القائمة المشتركة‎, al-Qa'imah al-Mushtarakah; hebreeraz: הָרְשִׁימָה הַמְּשֻׁתֶּפֶת‎, HaReshima HaMeshutefet) Israelgo arabiar gehiengoko lau alderdi politikoren aliantza politikoa da: Balad, Hadax, Ta'al –aliantza utzi baina berriz elkartu zena– eta Arabiar Alderdi Demokratikoa; Arabiar Zerrenda Batuak, ostera, 2021eko urtarrilaren 28an aliantza utzi zuen.
Aliantza Knesseteko hirugarren talderik handiena izan zen, 2015eko hauteskundeen ostean, eta arabiarren bozen % 82 jaso zuela uste da. 2019ko urtarrilean, Ta'al aliantzatik bereizi egin zen, eta gainerako koalizioa 2019ko otsailaren 21ean desegin zen. Baterako Zerrenda uztailaren 28an berrezarri zen, 2019ko iraileko hauteskundeetarako, eta haietan hirugarren tokia jadetsi zuten, ostera ere. 2020ko hauteskundeetan, Baterako Zerrenda 13 eserlekutik 15era igaro zen, Haaretzen arabera, "aurrekaririk gabeko erakustaldia" izan zena.

## Erreferentziak

* ↑ (Ingelesez) Kershner, Isabel. (2015-03-17). «Deep Wounds and Lingering Questions After Israel’s Bitter Race» The New York Times ISSN 0362-4331. (Noiz kontsultatua: 2021-03-26).
* 1 2 3 (Ingelesez) Wootliff, Raoul. «Top Arab MK says open to ‘joining’ Gantz» www.timesofisrael.com (Noiz kontsultatua: 2021-03-26).
* ↑ (Alemanez) «Wahlkampf in Israel - ein Überblick» haGalil 2019-03-02 (Noiz kontsultatua: 2021-03-26).
* ↑ «N12 - הרשימה המשותפת מתפרקת: רע"מ תרוץ לבד בבחירות הקרובות» N12 2021-02-03 (Noiz kontsultatua: 2021-03-26).
* ↑ (Ingelesez) staff, T. O. I.; Boxerman, Aaron. «Knesset panel approves Joint List’s breakup after talks with Ra’am faction fail» www.timesofisrael.com (Noiz kontsultatua: 2021-03-26).
* ↑ (Ingelesez) «Arab sector turnout for recent elections reached 63.5%, polling data shows» The Jerusalem Post | JPost.com (Noiz kontsultatua: 2021-03-26).
* ↑ (Ingelesez) «Hadash and Ta'al Arab Parties join forces ahead of elections» Ynetnews 2019-02-21 (Noiz kontsultatua: 2021-03-26).
* ↑ (Ingelesez) Rasgon, Adam. «Nationalist Balad party announces it will run on Joint Arab List in elections» www.timesofisrael.com (Noiz kontsultatua: 2021-03-26).
* ↑ (Ingelesez) staff, T. O. I.. «Final votes being tallied, with Likud, Blue and White still neck-and-neck» www.timesofisrael.com (Noiz kontsultatua: 2021-03-26).
* ↑ (Ingelesez) «Final election results: Netanyahu bloc short of majority with 58 seats» Haaretz.com (Noiz kontsultatua: 2021-03-26).

## Ikus, gainera

* Estatu bien konponbidea
* Arabiar abertzaletasun

## Kanpo estekak

* Datuak: Q18913555
* Multimedia: Joint List / Q18913555
# Baterako sorkuntza

Baterako sorkuntza edo Kogenerazioa, erregai fosiletatik bi energia mota lortzean datza, hau da, aldi berean energia elektriko eta energia termikoa (ur beroa, lurruna,...) lortzea.
Baterako sorkuntza-plantak, enpresen ondoan jartzen dira, energia garraioaren galerak murrizteko.

## Baterako sorkuntzaren abantailak

Enpresa batean baterako sorkuntza-planta bat jartzeak, honako abantailak ditu:
* Energia garraioaren galerak murriztu.
* Energia termikoa, berokuntzarako erabili daitekeelako.
* Soberan sortutako energia elektrikoa, elektrizitate konpainiek erosiko dute, lege baten bidez behartuta daudelako.

## Baterako sorkuntzaren disabantailak

* Energia ez berriztagarria dela, beraz, berotegi efektua sortzen dituzten gasak aireratzen ditu.

## Baterako sorkuntza motak

Energia sortzeko erabiltzen diren metodoen arabera sailkatzen dira.
* Gas-turbinen bidezkoa.
* Lurrun-turbinen bidezkoa.
* Aldizkako motorren bidezkoa.
* Ziklo konbinatuen bidezkoa.

## Kanpo estekak

* Euskal Energia Erakundearen (EEE) webgunea
* Datuak: Q221620
* Multimedia: Cogeneration / Q221620
# Bateratze Arraun Elkartea

Bateratze Arraun Elkartea Elantxobe eta Arkotek bat egindako trainerua izan zen 2001 eta 2003 artean trainerua atera zuena. Elastikoak talde bien koloreak zituen, gorria, berdea, horia eta beltza.

## Historia

Arraunlari eskasia zela-eta, 2001 urtean Elantxobe eta Arkotek bat egin zuten eta lehen denboraldian Traineruen Euskal Ligan 15. postuan gelditu ziren, urte hartan Elantxobe-Arkote izenarekin.
Bigarren denboraldian Bateratze Arraun Elkartea izena hartu eta maila hobea lortu zuen. 11. postua eskuratu zuen Euskal Ligan A mailako estropadak jokatuz (Zarauzko Ikurrina, Telefonica, Getxo, Petronor, Bermeo...) eta emaitarik onena Getxoko zazpigarren postua izan zuen.
Hirugarren eta azken denboraldian Federazio Ligan kokatua izan zen (2. maila) eta bederatzigarren gelditu ziren. Dena dela TKE Ligako taldeek ez zuten Euskadiko Txapelketan parte hartu eta Bateratzek hirugarren postua eskuratu zuen.

## Ligak

* Traineruen Euskal Liga (0): hamaikagarrena 2002 urtean.

## Txapelketak

* Euskadiko Txapelketa (0): hirugarren 2003an.
* Bizkaiko Txapelketa (0): bigarren 2001ean.

## Banderak

* Mutrikuko Bandera (1): 2001
* Erandioko Bandera (2): 2001, 2002
* Sestaoko Bandera (1): 2001
* Kaikuren Bandera (2): 2001, 2003
* Sestaoko Ligaz kanpoko estropada (1): 2001
* Bizkaitarren Promozio Bandera (1): 2002
* Euskadiko Sprint Txapelketa (1): 2002
* Camargoko Bandera (1): 2003
* Ondarroako Milenium Saria (1): 2003
* Bizkaitarren BBK Saria (1): 2003

## Kanpo estekak

* Datuak: Q25474769
# Bateria

Bateria hurrengo gauzak izan daitezke:
* Elektrizitatean: Bateria elektrikoa, prozesu elektrokimikoen bitartez korronte elektrikoa sortzeko gailua da.
* Musikan: Bateria musikala, hainbat perkusiozko tresnez osatutako musika-tresna da.
* Artillerian: Bateria, multzoka jarritako kanoiak dira, guztiak aldi berean tiro egin dezaten.
# Bad Moms

Bad Moms 2016ko Jon Lucas eta Scott Moore estatubatuar zinema zuzendariek zuzendutako umorezko filma da. 2017an A Bad Moms Christmas jarraipena izan zuen.

## Argumentua

Oharra: Atal honek istorio osoa edo amaiera argitzen du.
Amy Mitchellek perfektua dirudien bizitza du: ezkonduta dago, etxe polita du eta baita lan ederra ere. Hala ere, lanez lepo dago eta ezin du bere seme-alabekin denbora pasa. Etsita, bere egoeran dauden Kiki eta Carla Dunkler ezagutuko ditu.

## Aktoreak

* Mila Kunis: Amy Mitchell
* Kristen Bell: Kiki
* Kathryn Hahn: Carla Dunkler
* Christina Applegate: Gwendolyn James
* Jada Pinkett Smith: Stacy
* Annie Mumolo: Vicky
* Jay Hernandez: Jessie Harkness
* Oona Laurence: Jane Mitchell
* Emjay Anthony: Dylan Mitchell
* David Walton: Mike Mitchell
* Clark Duke: Dale Kipler
* Wanda Sykes: Elizabeth Karl
* Wendell Pierce: Daryl Burr
* J. J. Watt: Coach Craig
* Megan Ferguson: Tessa
* Lilly Singh: Cathy
* Billy Slaughter: albaitaria
* Martha Stewart: bera
* Lyle Brocato: Kent

## Kanpo estekak

* Datuak: Q22074948
# Bad Münstereifel

Bad Münstereifel Alemaniako udalerria da. Ipar Renania-Westfalia estatuan kokatuta dago, [[Euskirchen barrutia|Euskirchen]] barrutian. 2014an 17.236 biztanle zituen 150,83 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q241450
* Multimedia: Bad Münstereifel / Q241450
* Webgune ofiziala
# Bad Nenndorf

Bad Nenndorf Alemaniako udalerria da. Saxonia Beherea estatuan kokatuta dago, [[Schaumburg barrutia|Schaumburg]] barrutian. 2014an 10.408 biztanle zituen 23,21 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q543342
* Multimedia: Bad Nenndorf / Q543342
# Bad Mergentheim

Bad Mergentheim Alemaniako hiri-udalerri bat da, Baden-Württemberg estatuan. Azken zentsuaren arabera 24.564 biztanle zituen, 129,96 kilometro koadroko azaleran.

## Kanpo estekak

* Datuak: Q61942
* Multimedia: Bad Mergentheim / Q61942
# Bad Muskau

Bad Muskau Alemaniako hiri-udalerri bat da, Saxonia estatuan. Azken zentsuaren arabera 3.759 biztanle zituen, 15,38 kilometro koadroko azaleran.

## Kanpo estekak

* Datuak: Q165131
* Multimedia: Bad Muskau / Q165131
# Bad Münder am Deister

Bad Münder am Deister Alemaniako udalerria da. Saxonia Beherea estatuan kokatuta dago, [[Hameln-Pyrmont barrutia|Hameln-Pyrmont]] barrutian. 2014an 17.325 biztanle zituen 107,69 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q39779
* Multimedia: Bad Münder am Deister / Q39779
# Bad Nauheim

Bad Nauheim Alemaniako hiri-udalerri bat da, Hessen estatuan. Azken zentsuaren arabera 33.445 biztanle zituen, 32,54 kilometro koadroko azaleran.

## Kanpo estekak

* Datuak: Q16105
* Multimedia: Bad Nauheim / Q16105